Ümarmürkel

Ümarmürkel (Morchella esculenta) on kottseente hulka kuuluv seeneliik. 

Seen on leitav ka Eestis ning tegemist on söödava seenega. Esinemisajaks on aprill-juuni.Gerrit J. Keizer. Seente entsüklopeedia. Tallinn: Sinisukk, 2006. Lk 36

Seent on kutsutud erinevate nimedega: terav mürkel, kooniline mürkel, söögimürkel, lehmanisa, kuhikmürkel, harilik mürkel, ümarmürkel.

 Välimus 
Värvus varieerub kollakashallist kollakaspruunini. Kübar on kerajas kuni munajas ning mustriliselt korrapäratu kärg. Jalg on alusele jämenev, värvuselt valkjas ja seest õõnes. Eoskotid on kujult silindrilised ja eospulber esineb tume-kollasena.

 Kasvukoht 
Meelsamateks kasvukohtadeks on ümarmürklil aiad, pargid, kalmistud, metsaservad ja puisniidud. Eestis on kõige suurem tõenäosus kohata saartel ning Põhja- ja Lääne-Eestis, teistes paikades on pigem haruldus.

Viited

Välislingid

Kategooria:Eesti seened
Kategooria:Liudikulaadsed